2 Petru 1 Faceți-vă datoria de copii ai Lui Dumnezeu!

Dacă în prima sa carte, Petru folosește ca antidot pentru suferință, harul Lui Dumnezeu, aici în doua sa carte el folosește cuvântul, ”cunoaștere”, în vederea apărării ascultătorilor de învățătorii mincinoși. Cuvântul cunoaștere este folosit de multe ori în cap 1.

Înainte de a vorbi despre proorocii mincinoși, ap. Petru li se adresează celor autentici, credincioșilor reali ai Domnului, pentru a le întări chemarea și alegerea făcută. Cea mai bună metodă pentru a depista falsul este să cunoaștem foarte foarte bine originalul.

Într-adevăr Petru împlinește ceea ce i s-a poruncit de către Stăpânul său:”după ce te vei întoarce la Mine, să întărești pe frații tăi”. Luca 22:32

Dacă în prima epistolă li se poruncește să ”se alipească de acest har”.1 Petru 5.12, în cea de-a doua le poruncește ”să crească în Hristos”. 2 Petru 3:18

Deci primul capitol descrie natura vieții de creștin, cu provocările creșterii și maturizării ei, viață construită pe un fundament sigur, Isus Hristos.

Al doilea capitol avertizează împotriva învățătorilor falși care ademenesc și caută să abată de la calea dreaptă pe copiii Lui Dumnezeu.

Al treilea capitol are de-a face cu erezii cu privire la reîntoarcerea Domnului, și se încheie cu încurajări date cititorilor epistolei lui.

Schița 1 Petru 1:

A.Viața creștină *începe* cu credința în Domnul Isus.v.1-4.

B.Viața creștină *rezultă* din creșterea în domeniul spiritual.v.5-7.

C.Creșterea *aduce* rezultate practice.v.8-11

D.Amintiți-vă cum ați primit credința și așa să o și *țineți*.v.12-21

A.Viața creștină *începe* cu credința în Domnul Isus.v.1-4. Ap. Petru începe cu ABC-ul vieții de credință, pentru a-i asigura că harul de care s-au alipit este adevăratul har:

*-*voi ați căpătat acelaș fel de credință cu a noastră, apostolii Domnului, și cu a tuturor celorlalți credincioși, și nu un har de mâna a doua, nu.

-o credință de mare preț, prețioasă; încercarea credinței voastre care este de mai mare preț decât aurul. 1 Petru 1: 7.

-credința căpătată, (trad rom.parcă ne arată ca pe niște cerșetori care am stat cu mâna întinsă pentru a primi har) prin *dreptatea* (dikaiosune) Dumnezeului nostru, chiar Isus Hristos. Isus este Dumnezeu, Singurul Dumnezeu, Cel care vă socotește drepți, neprihăniți.

Petru a afirmat aceasta în Matei 16:16”Tu ești Hristosul, Fiul Dumnezeului Celui viu”! Ioan 20:28 Toma, un alt ucenic, a zis:”Domnul meu și Dumnezeul meu”.

Ce beneficii avem cunoscându-L pe El ca Domn:

-harul și pacea ne sunt înmulțite *prin cunoașterea Domnului Isus,* deci trebuie să ne cufundăm tot mai mult în acest har și vom avea pacea Lui.

-v.3-7 este o singură frază lungă în greacă. Hristos este Dumnezeu:”*dumnezeiasca Lui putere ne-a dăruit tot*”, adică prin faptul că Hristos S-a dat pentru noi, ne-a dat viață nouă duhovnicească, pentru a putea relaționa din nou cu Dumnezeu, ne-a dat evlavie, eusebeia, pietate, *puterea* de a trăi o viață ca a Lui. Puterea fără de care nu putem face nimic, puterea de a trăi. Ni s-a dăruit putere din puterea Lui.

-ne-a dăruit tot ce privește *viața* și *evlavia*. După cum un nou născut se naște cu un soft preinstalat, tot așa și creștinul primește tot ce îi trebuie ca să crească, să se maturizeze. Deci nu avem motive să nu putem, să nu creștem, să nu veghem. Nu există nu pot, ci nu vreau, sau mi-e lene.

-prin slava și puterea Lui, ne-a chemat să-L *cunoaștem*. Vedem aici și partea noastră.

Prin această cunoaștere relațională, nu doar informală, observăm că prin El avem *făgăduințe* nespus de mari și de preț, scumpe, și prin ele ne-am făcut părtași naturii dumnezeiești.

-am scăpat de întinăciunile lumii tot prin *cunoașterea* Lui. 1 Petru 2:20

”*Cunoașterea Celui ce ce ne-a chemat*”=epignosis, o cunoaștere profundă. O astfel de cunoaștere îl influențează pe credincios pentru a putea ajunge la ținta fixată de Domnul. Suntem chemați să-L cunoaștem, să aprofundăm această cunoaștere, am spus relațională, adică să trăim împreună cu El.

Este o vorbă care spune că doar dacă trăiești cu cineva în casă ajungi să-L cunoști, sau trebuie sa fi mâncat împreună cu partenerul un sac de sare ca să-l cunoști, adică necesită timp, timp de calitate. Să căutăm să-L cunoaștem mai mult pe Domnul.

”Să cunoaștem, să căutam să cunoaștem pe Domnul! Căci El Se ivește ca zorile dimineții și va veni la noi ca o ploaie, ca ploaia de primăvară care udă pământul!" Osea 6:3

Slava și puterea Lui îi stimulează pe oameni să părăsească păcatul și să râvnească după această trăire împreună cu El, să primească aceste făgăduințe glorioase, aceste calități, și daruri noi de slujire, cu alte cuvinte nu mai trăim viața noastră, ci El să Își trăiește viața Lui în noi. 2 Petru 1:16-18

v.4.”*Prin care El ne-a dat făgăduințele Lui nespus de mari și scumpe”* prin slava și puterea Sa divină, ca dovadă a puterii Sale, ne-a dat promisiuni ca garanție că suntem parte din Trupul Lui, fiind de-acum conduși, călăuziți, făcuți părtași naturii Sale divine.

Nu am fost făcuți dumnezei cum susțin mormonii, și nici nu vom fi făcuți vreodată, dar în Ghețimani am recâștigat pentru veșnicie ceea ce am pierdut în Eden. La Cădere Adam a pierdut ceva – asemănarea cu Dumnezeu, și a primit altceva prin păcat – o natură rea coruptă, numită firea pământească. La Calvar a fost reparat răul făcut, și de-atunci omului i se poate reda prin credință ceea ce a pierdut, relația cu Dumnezeu, și viața nouă din Dumnezeu.

La cădere Adam a primit o natură nouă, de origine demonică, care-l supune pe om, și face ce vrea cu el, dar la nașterea din nou omul a primit o altă natură de origine divină, care poate subjuga (și o face) firea și o face fără putere.

La cădere chipul Lui din noi s-a deteriorat, dar prin cunoașterea Lui se reface chipul pierdut. Noi acum îL reflectăm pe El, natura nouă. 2 Cor 3:18. Transformarea începe de la nașterea din nou, și continuă până la plecarea noastră de pe pământ, sau revenirea Lui. 1 Ioan 3:2

Una dintre marile lecții date de Duhul prin 2 Petru 1 este aceasta: pentru a putea menține o viață sfântă în această lume murdară, trebuie să fim adânc înrădăcinați în promisiunile făcute de Domnul în Sfânta Scriptură.

Tit 2:13”așteptând fericita noastră nedejde și arătarea slavei marelui nostru Dumnezeu și Mântuitor, Isus Hristos”. Încă de aici autorul are în vedere subiectul pe care-l va acorda în cap.4 cu privire la revenirea Domnului.

*”După ce ați fugit de*..”după ce ați scăpat din lațul păcatului – o fugă activă de rău care începe cu primirea Lui în inimile noastre. Timpul verbului din propoziția de mai sus, arată că participarea la natura divină poate veni numai după ce creștinul a fugit, fuge continuu de orice formă a răului, și nu se complace în păcat cum fac cei din cap.2,3. (2 Petru 2:21,22) .

Vedem că nu și noi avem partea noastră aici: să primim darul făcut, să-L cunoaștem, să fugim de stricăciunea care este în lume prin pofte.

”Stricăciune”-ruină, distrugere, nelegiuirea care este în lume;

”prin pofte”- pofta este sursa păcatului care este în lume, sau

”în pofte” – pofta fiind sfera în care se manifestă răul.

B.Viața creștină *rezultă* din creșterea în domeniul spiritual.v.5-7. Ce trăiește crește, și ce crește rodește. Noua naștere nu este sfârșitul, ci începutul vieții noi. Copilul din această imagine, ca dealtfel orice copil nu poate crește singur, ci împreună cu părinții.

Aceste virtuți sunt dezvoltate în noi pe măsură ce ne-o însușim pe fiecare în parte, altfel nu se poate să trecem la nivelul următor. Acesta este răspunsul credinciosului la făgăduințele și darurile făcute de Domnul, dați-vă și voi toate silințele ca să uniți cu credința fapta. Iacov 2:20,26.

Un credincios autentic va fi întotdeauna silitor, va lupta, nu va fi nepăsător. Unii comentatori văd credința ca fundament de pe care sau pe care se zidesc celelalte 7 virtuți creștinești. *Credința* este rădăcina care trebuie să crească și să ajungă la coacere, la maturitate, care este *iubirea* tuturor oamenilor.

Credința – Fapta – Cunoștința – Înfrânarea – Răbdarea – Evlavia – Dragostea de frați – Iubirea de oameni. Pe unde ne aflăm pe această scară?

Unii o numesc scara lui Petru, o scară diferită de scările lumii de atunci. Alții o numesc ”Simfonia harului”. La linia melodică a credinței Petru îi lasă pe credincioși să adauge armonie într-un amestec de șapte virtuți creștine pe care le enumeră fără explicație sau descriere.

v.8 Căci dacă aveți din belșug aceleași lucruri în voi, ele nu vă vor lăsa să fiți nici leneși, nici neroditori. Le avem din **belșug**, sau deloc, sau doar credința, atât? Nu ar fi aceasta o credință moartă?

v.11 vi se va da intrare din belșug în Împ.veșnică! La cine se referă? La cei cei ce adus rod din belșug. Cei ce stau doar pe prag, să fie și inlăuntru și afară, nu sunt prea siguri dacă vor intra vreodată. Întrebați-i!

v.9 Cei ce nu sunt astfel, sunt cum:”miopi, chiar orbi NTR, umblă cu ochii închiși, și au uitat că au fost curățiți de vechile păcate. Greek:”miopazo”.

”Au uitat”, nu vorbește de o problemă mintală, ci de una de trăire practică, pentru că tratează iertarea păcatelor trecute cu superficialitate. De aceea acești oameni nu au de gând să crească, să rodească, și faptul că uită vechile lor păcate, este posibil să trăiască din nou în ele, să se complacă. Acestora nu le place scara lui Petru. Ei nu doar că nu vor avea intrare din belșug, ci nici măcar nu se gândesc la reîntoarcerea Stăpânului. Viziunea lor este una mioapă, aici și acum.

Ap.Petru prezintă clar și simplu motivul și metoda de a crește spiritual. Am început spunând că ceea ce trăiește crește, dar putem crește frumos, armonios, plini de rodul Duhului Sfânt, sau mari, înalți, frunze doar, dar rod, nimic. ”Taie-l, la ce să mai încurce și pe alții.”

Frate și soră, dacă vrem creștem, ne dăm interesul, iar dacă nu vrem, nu creștem,este clar!

Totuși cred că noi nu suntem așa prea iubiților, de aceea scopul celor spuse este să rămâneți tari în adevărul pe care-L aveți. Domnul vrea să ne țină treji, să nu alunecăm pe panta nepăsării, a nerodirii.

Domnul dorește să lăsăm în urmă o moștenire.v.15. Ceea ce vorbim și trăim înaintea voastră este de la Domnul. v.19 Luați seama, luați aminte la Luceafărul nostru iubit, Isus, lăsați-l să vă lumineze inimile, și cercetați-vă: îL așteptați pe Domnul să vină, da? Cât de mult?

Ceea ce am spus, zice ap.Petru este de la Duhul Sfânt, mânați de El. De aceea mă rog ca El să vă lumineze inimile ca să înțelegeți proorocia aceasta.